Τροχήλατη κεραμική της ύστερης εποχής χαλκού από την Τούμπα Θεσσαλονίκης
Creators: name: Μουντζούρη, Μαρία Χριστίνα Ευσταθίου
Publisher: name: Aristotle University of Thessaloniki
Year: 2019
Subjects: Τροχήλατη κεραμική
Τούμπα Θεσσαλονίκης
Ύστερη Εποχή Χαλκού
Wheel-made pottery
Thessaloniki Toumba
Late Bronze Age

description: Η παρούσα εργασία εξετάζει την τροχήλατη κεραμική μυκηναϊκού και πρώιμου πρωτογεωμετρικού ρυθμού από τις επιχώσεις τριών κτιρίων (Η, Ζ και Μ) στην κορυφή του λόφου του προϊστορικού οικισμού της Τούμπας Θεσσαλονίκης. Στόχος της εργασίας είναι να συμβάλει στην κατανόηση της εμφάνισης της τροχήλατης κεραμικής μυκηναϊκού και πρωτογεωμετρικού ρυθμού και των πιθανών αλλαγών που αυτή επέφερε τόσο σε επίπεδο οικισμού όσο και σε επίπεδο οργάνωσης των κοινωνιών της προϊστορικής Μακεδονίας από την πρώιμη Ύστερη Εποχή του Χαλκού έως και την αρχή της Πρώιμης Εποχής Σιδήρου. Αρχικά, γίνεται μία εισαγωγή στο θέμα μέσω της παρουσίασης της σημασίας της μυκηναϊκής κεραμικής για τους οικισμούς της κεντρικής Μακεδονίας. Στη συνέχεια παρουσίαζεται το αρχαιολογικό πλαίσιο του υπό μελέτη υλικού και κατόπιν ακολουθεί η τυπολογική και τεχνολογική ανάλυση του κεραμικού συνόλου μέσα από την μακροσκοπική εξέταση και συστηματική καταγραφή διαφόρων ιδιοτήτων των αγγείων όπως είναι το μέγεθος, η διακόσμηση και η επεξεργασία της επιφάνειας, η όπτηση καθώς και η σύσταση της κεραμικής ύλης. Έπειτα, ακολουθεί η κατανομή, χωρικά και χρονικά, της κεραμικής στους υπό εξέταση χώρους του οικισμού με σκοπό να ανιχνευτούν πιθανές διαφοροποιήσεις που μπορεί να είναι λειτουργικής ή και χρονολογικής φύσης και να αναδειχθεί το εύρος της ποικιλομορφίας της κεραμικής. Το τελικό στάδιο της εργασίας επικεντρώνεται στα συμπεράσματα της μελέτης, που προσπαθούν να εντάξουν τη μυκηναϊκή κεραμική σε ένα κοινωνικό πλαίσιο και να ερμηνεύσουν το ρόλο της στην παραγωγή, τη διακίνηση και την κατανάλωση, προσεγγίζοντας τον τρόπο ενσωμάτωσής της στην καθημερινή ζωή των ανθρώπων
description: The present study examines the Mycenaean and early protogeometric pottery from the landfill of three buildings (H, Z and M) on the top of the hill of the prehistoric settlement of Toumba in Thessaloniki. This study is aiming to contribute to the understanding of the appearance of the wheel-made pottery and the possible changes that have been brought to both the settlement level and the organization of prehistoric Macedonian societies from the early Late Bronze Age to the beginning of the Early Iron Age. Firstly, an introduction to the topic is being made by presenting the importance of Mycenaean pottery for the settlements of central Macedonia. The archaeological background of the material under study is presented, followed by the typological and technological analysis of the ceramic ensemble through macroscopic examination and systematic recording of various properties of pottery such as size, decoration and surface treatment, firing and the texture of the pottery. Afterwards, the distribution of pottery, spatially and temporally, is followed in the areas under consideration in the settlement in order to detect possible variations that may be functional and / or of chronological nature and to highlight the diversity of pottery. The final part of the study focuses on the conclusions of the study, which attempt to integrate Mycenaean pottery into a social context and interpret its role in production, movement and consumption, approaching its incorporation into people's daily lives